arnastofnun/IGC-2024 huggingface dataset:
S-591/2009

Mál þetta, sem þingfest var 26. nóvember sl. og dómtekið sama dag, er höfðað með ákæru lögreglustjórans á Selfossi, dagsettri 16. nóvember 2009, á hendur X og Ö-kvk-þgf K-kvk-þgf J-kvk-þgf, kt. 000000-0000, Reykjamörk 16, Hveragerði.

„fyrir húsbrot

með því að hafa í heimildarleysi og óleyfi, aðfaranótt miðvikudagsins 3. júní 2009 utan opnunartíma, farið ásamt þremur óþekktum aðilum inn á svæði Sundlaugarinnar í Laugarskarði í Hveragerði og notað aðstöðu laugarinnar.

Telst brot ákærðu varða við 231. gr. almennra hegningarlaga nr. 19,1940.

Þess er krafist að ákærðu verði dæmdar til refsingar.“

Þáttur ákærðu X í málinu S-591/2009 var skilinn frá og sameinaður málinu S-611/2009.

Ákærða, kom fyrir dóminn við þingfestingu málsins og játaði sök. Var þáttur ákærðu X skilinn frá máli þessu og sameinað máli S-611/2009. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun refsingar. Ákærða krafðist vægustu refsingar. Er játning ákærðu í samræmi við önnur gögn málsins og verður hún sakfelld fyrir brot sitt en það eru í ákæru rétt fært til refsiákvæða. Samkvæmt sakavottorði ákærðu hefur henni ekki verið gerð refsing áður en ákærða var sautján ára þegar hún framdi brotið.

Eftir atvikum þykir rétt að fresta ákvörðun refsingar ákærðu skilorðsbundið eins og nánar greinir í dómsorði.

Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákvörðun refsingar ákærðu, Ö-kvk-ef K-kvk-ef J-kvk-ef, er frestað og skal hún falla niður að liðnu einu ári frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Á-kvk-nf G-kvk-nf.
S-827/2008

Mál þetta, sem þingfest var í dag og dómtekið samdægurs, er höfðað með ákæru lögreglustjórans á Selfossi, dagsettri 12. nóvember 2008 á hendur Þ-kvk-þgf Ó-kvk-þgf, kt. 000000-0000, Flótsmörk 6, Hveragerði,

„fyrir fíkniefnabrot

I.

með því að hafa, að kvöldi fimmtudagsins 31. júlí 2008 að Reykjamörk 15 í Hveragerði, haft í vörslu sinni 0,81 g af tóbaksblönduðu kannabisefni, er ákærða framvísaði til lögreglu við húsleit.

II.

með því að hafa, aðfaranótt mánudagsins 4. ágúst 2008 á skemmtistaðnum Nasa við Austurvöll í Reykjavík haft í vörslu sinni 0,47 g af amfetamíni er lögregla fann við leit í tösku ákærðu, eftir að fíkniefnahundur hafði merkt töskuna.

Teljast brot ákærðu varða við 2. gr., sbr. 5. og 6. gr. laga um ávana- og fíkniefni nr. 65/1974, sbr lög nr. 60,1980, 13,1985, 68,2001 og 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærða verði dæmd til refsingar og til að sæta upptöku á framangreindum fíkniefnum (efnaskrá nr.14254 & 14217), en lagt var hald á greind fíkniefni samkvæmt 6. mgr. 5. gr. laga nr. 65,1974 og 2. mgr. 14. gr. reglugerðar nr. 233/2001“

Ákærða mætti ekki við þingfestingu málsins þrátt fyrir löglega birta ákæru í Lögbirtingablaði þann 29. desember sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 1. mgr. 161. sakamála nr. 88/2008.

Samkvæmt sakarvottorði sem liggur frammi í málinu hefur ákærðu tvisvar sinnum áður verið gerð refsing vegna brota gegn lögum um ávana- og fíkniefni.

Um málavexti að öðru leyti vísast til ákæruskjals. Sannað er að ákærða framdi brot þau sem greinir í ákæru og eru þau réttilega færð til refsiákvæða. Ákærða hefur með háttsemi sinni unnið sér til refsingar.

Refsing ákærða er ákveðin 80.000 krónur í sekt til ríkissjóðs, sem ákærðu ber að greiða innan fjögurra vikna frá uppkvaðningu dóms þessa en sæta ella fangelsi í sex daga.

Ákærða sæti upptöku á 0,81 g af tóbaksblönduðu kannabisefni og 0,47 g af amfetamíni.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærða, Þ-kvk-nf Ó-kvk-nf, greiði 80.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Ákærða sæti upptöku á 0,81 g af tóbaksblönduðu kannabisefni og 0,47 g af amfetamíni.

Á-kvk-nf G-kvk-nf.
S-92/2009

Mál þetta, sem þingfest var í dag og dómtekið samdægurs, er höfðað með ákæru lögreglustjórans á Hvolsvelli, dagsettri 18. febrúar 2009, á hendur S-kk-þgf F-kk-þgf R-kk-þgf, kt 000000-0000, Dalshöfða, Skaftárhreppi,

„fyrir nytjastuld og umferðarlagabrot

með því að hafa, tekið bifreiðina VK-936 af gerðinni Hummer í heimildarleysi, að morgni laugardagsins 5. apríl 2008, um klukkan 05:30 – 05:45, frá sumarbústað norð vestan við Prestbakkakot við Kirkjubæjarklaustur og ekið henni þaðan undir áhrifum (vínandamagn í blóði 2,4 – 2,6 %o), uns bifreiðin fór út af og valt við afleggjarann að Prestbakkakoti frá Prestbakkavegi og stungið af frá vettvangi.

Telst háttsemin varða við 1. mgr. 259. gr. almennra hegningarlaga nr. 19/1940, 1. og 3. mgr. 45. gr. umferðarlaga nr. 50/1987, og 10. gr. sbr. 1. mgr. 100. gr. sömu laga, sbr. 137. gr. laga nr. 82/1998 og 1. gr. laga nr. 48/1997.

Þess er krafist að ákærði verði dæmdur til refsingar og til að sæta sviptingu ökuréttar, samkvæmt 101. og 102. gr. umferðarlaga nr. 50/1987, sbr. 18. gr. laga nr. 66/2006 og til greiðslu sakarkostnaðar.“

Með játningu ákærða, sem er í samræmi við gögn málsins, er sannað að ákærði framdi brot það sem greinir í ákæru og er þar réttilega fært til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu hefur ákærða ekki verið gerð refsing áður. Samkvæmt því, og með hliðsjón af skýrri játningu hans fyrir dómi, þykir refsing hans hæfilega ákveðin fangelsi í 30 daga, en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 175.000 krónur í sekt til ríkissjóðs innan fjögurra vikna frá uppkvaðningu dómsins en sæti ella fangelsi í 12 daga.

Ákærði er sviptur ökurétti í 2 ár frá uppkvaðningu dómsins.

Ákærði greiði 104.625 krónur í útlagðan sakarkostnað.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, S-kk-nf F-kk-nf R-kk-nf, sæti fangelsi í 30 daga, en fresta skal fullnustu refsingar og hún niður falla að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 175.000 krónur í sekt til ríkissjóðs innan fjögurra vikna frá en sæti ella fangelsi í 12 daga.

Ákærði er sviptur ökurétti í 2 ár frá uppkvaðningu dómsins.

Ákærði greiði 104.625 krónur í útlagðan sakarkostnað.

Á-kk-nf M-kk-nf.
S-936/2008

Mál þetta, sem þingfest var í dag og dómtekið samdægurs, er höfðað með ákæru lögreglustjórans á Selfossi, dagsettri 4. desember sl., á hendur F-kk-þgf N-kk-þgf E-kk-þgf, kt. 000000-0000, Ásgarði 2, Reykjavík,

„fyrir fíkniefnabrot og brot á lögum um fullnustu refsinga

með því að hafa, síðdegis miðvikudaginn 22. október 2008 haft í vörslu sinni 1,47 g af amfetamíni og 128 óþekktar lyfjatöflur saman í lyfjaglasi sem ákærði kom fyrir í plastpoka og henti yfir girðingu við fangelsið að Litla Hrauni á Eyrarbakka og fangaverðir fundu skömmu síðar á íþróttavelli við fangelsið.

Telst brot ákærða varða við 81. gr. laga um fullnustu refsinga nr. 49/2005 og 2. gr., sbr. 5. og 6. gr. laga um ávana- og fíkniefni með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdir til refsingar og til að sæta upptöku á framangreindum fíkniefnum (efnaskrá nr.14709), en hald var lagt á greind fíkniefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er þess krafist að framangreindar töflur sem haldlagðar voru í ofangreint sinn verði gerðar upptækar skv. 4. mgr. 48. gr. lyfjalaga nr. 93, 1994 og 2. mgr. 68. gr. lyfsölulaga nr. 30, 1963 og 1. mgr. 181 gr. tollalaga nr. 88,2005.“

Ákærði mætti ekki við þingfestingu málsins þrátt fyrir löglega birta ákæru þann 7. janúar sl., ásamt fyrirkalli þar sem þess var getið að málið kynni að verða dæmt að ákærðu fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Samkvæmt sakarvottorði sem liggur frammi í málinu hefur ákærða tvisvar sinnum verið gerð refsing vegna fíkniefnabrota.

Um málavexti að öðru leyti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Refsing ákærða er ákveðin 110.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í tíu daga.

Ákærði sæti upptöku á 1,47 grammi af amfetamíni og 128 óþekktum lyfjatöflum.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, F-kk-nf N-kk-nf E-kk-nf, greiði 110.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í tíu daga.

Ákærði, sæti upptöku á 1,47 grammi af amfetamíni og 128 óþekktum lyfjatöflum, sem lögregla lagði hald á við rannsókn málsins, efnaskrá 14709.

Á-kvk-nf G-kvk-nf.
S-13/2009

Mál þetta, sem dómtekið var 23. júní sl., höfðaði lögreglustjórinn á Vestfjörðum með ákæru 27. maí 2009 á hendur ákærðu, M-x-x Ö-kvk-þgf S-x-x, kt. ..., til heimilis að Aðalstræti 26a, Ísafirði;

„fyrir fjárdrátt með því að hafa, á tímabilinu 18. febrúar til 2. mars 2008, er hún starfaði sem verslunarmaður í verslun Bónuss, Fiskislóð 2, Reykjavík, í sex skipti dregið sér úr afgreiðslukössum verslunarinnar alls 36.998 kr. í reiðufé.

Telst þetta varða við 1. mgr. 247. gr. almennra hegningarlaga nr. 19/1940.

Er þess krafist að ákærða verði dæmd til refsingar og greiðslu alls sakarkostnaðar.“

I.

Ákærða kom fyrir dóm 23. júní sl. og viðurkenndi brot sitt eins og því er lýst í ákæru. Játning ákærðu samrýmist gögnum málsins. Brot hennar telst því sannað og varðar það við tilgreint lagaákvæði í ákæru. Samkvæmt þessu þykja vera efni til að leggja dóm á málið á grundvelli 1. mgr. 164. gr. laga nr. 88/2008 um meðferð sakamála.

II.

Samkvæmt 1. mgr. 247. gr. almennra hegningarlaga varða brot gegn ákvæðinu fangelsi allt að sex árum. Við ákvörðun refsingar ákærðu þykir mega virða henni það til málsbóta að hún hefur endurgreitt að fullu þá tiltölulega lágu fjárhæð sem hún dró sér. Einnig játaði ákærða brot sitt skýlaust fyrir dómi og þá hefur hún ekki áður sætt refsingum. Að öllu þessu virtu þykir refsing ákærðu hæfilega ákveðin 30 daga fangelsi.

Eftir atvikum þykir með heimild í 57. gr. almennra hegningarlaga nr. 19/1940 rétt að fresta fullnustu refsingar ákærðu og skal hún falla niður að liðnum tveimur árum frá uppkvaðningu dóms þessa að telja haldi hún almennt skilorð nefndrar 57. gr., sbr. 4. gr. laga nr. 22/1955.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærða, M-x-x A-kvk-nf S-kvk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

K-kk-nf H-kk-nf
S-108/2009

Mál þetta höfðaði lögreglustjórinn á Snæfellsnesi með ákæru 23. mars 2009 á hendur ákærða, Þ-kk-þgf B-kk-þgf, kt. ..., Hjallabrekku 5 í Snæfellsbæ. Málið var dómtekið 8. apríl 2009.

Í ákæruskjali segir að málið sé höfðað gegn ákærða fyrir brot gegn lögum um eftirlit með skipum, en ákærða er gefið að sök „að hafa sem skipstjóri á fiskibátnum Benjamín Guðmundssyni SH-208, verið að veiðum skammt norðvestur af Öndverðarnesi á bátnum óhaffærum mánudaginn 2. mars 2009. Haffærisskírteini bátsins gilti til 28. febrúar 2009.

Telst þetta varða við 1. mgr. 9. gr. sbr. 17. og 29. gr. laga um eftirlit með skipum nr. 47/2003.“

Í ákæru er þess krafist að ákærði verði dæmdur til refsingar og greiðslu alls sakarkostnaðar.

Fyrirkall á hendur ákærða var birt honum 3. apríl 2009. Við þingfestingu málsins 8. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og er réttilega heimfært til laga í ákæruskjali.

Refsing ákærða, sem er með hreint sakavottorð, þykir hæfilega ákveðin 40.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, Þ-kk-nf B-kk-nf, greiði 40.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf
S-123/2009

Mál þetta höfðaði lögreglustjórinn á Akranesi með ákæru 4. maí 2009 á hendur ákærða, S-kk-þgf F-kk-þgf Á-kk-þgf B-kk-þgf, kt. ..., Höfðabraut 14 á Akranesi. Málið var dómtekið 27. maí 2009.

Í ákæruskjali segir að málið sé höfðað gegn ákærða fyrir eignarspjöll, en ákærða er gefið að sök „að hafa sunnudaginn 25. janúar 2009, valdið skemmdum á bifreiðinni SK-199, Akranesi, sem er í eigu F-kvk-ef V-kvk-ef B. T-kvk-ef, með því að hafa stungið með hníf á öll dekk bifreiðinnar þannig að þau eyðilögðust.

Telst þetta varða við 1. mgr. 257. gr. almennra hegningarlaga nr. 19/1940 með áorðnum breytingum.“

Í ákæru er þess krafist að ákærði verði dæmdur til refsingar og greiðslu alls sakarkostnaðar. Einnig er tekin upp í ákæru skaðabótakrafa F-kvk-ef V-kvk-ef B. T-kvk-ef, en hún krefst þess að ákærða verði gert að greiða sér 102.169 krónur í skaðabætur.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem réttilega er fært til refsilaga í ákæru.

Að því gættu að ákærði, sem er með hreint sakavottorð, hefur afdráttarlaust játað brot sitt og fallist á bótakröfu brotaþola þykir refsing hans hæfilega ákveðin 50.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Í samræmi við samþykki ákærða verður hann dæmdur til að greiða brotaþola skaðabætur eins og sú krafa er sett fram, en krafan er studd viðhlítandi gögnum.

Engan sakarkostnað leiddi af rannsókn og rekstri málsins

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, S-kk-nf F-kk-nf Á-kk-nf B-kk-nf, greiði 50.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins

Ákærði greiði F-kvk-þgf V-kvk-þgf B. T-kvk-þgf 102.169 krónur.
S-166/2009

Mál þetta höfðaði lögreglustjórinn á Snæfellsnesi með ákæru 15. júní 2009 á hendur ákærða, G-kk-þgf K-kk-þgf K-kk-þgf, kt. ..., Grundarbraut 14 í Snæfellsbæ. Málið var dómtekið 9. september 2009.

Í ákæruskjali segir að málið sé höfðað gegn ákærða fyrir sviptingar- og fíkniefnaakstur og fíkniefnalagabrot, en ákærða er gefið að sök „að hafa aðfarnótt laugardagsins 7. mars 2009 ekið Volvo fólksbifreiðinni VU-482 sviptur ökurétti og undir áhrifum ólögmætra ávana- og fíkniefna norður yfir Fróðárheiði og vestur Snæfellsnesveg og að hafa á sama tíma átt í sínum vörslum í bifreiðinni 12,51 grömm af marijúana 3,54 grömm af amfetamíni. Í blóðsýni úr ákærða mældist amfetamín 135 ng/ml og tetrahýdrókannabínól 9,8 ng/ml.

Telst þetta varða við 1. mgr. 48. gr., 1. og 2. mgr. 45. gr. a, sbr. 1. mgr. 100. gr. umferðarlaga nr. 50/1987, og 2., sbr. 5. og 6. gr. laga um ávana- og fíkniefni nr. 65/1974 og 2., sbr. 14. gr. reglugerðar um ávana- og fíkniefni nr. 233/2001, sbr. fylgiskjal I með reglugerð.“

Í ákæru er þess krafist að ákærði verði dæmdur til refsingar og til sviptingar ökuréttar samkvæmt 101. og 102. gr. umferðarlaga og til greiðslu alls sakarkostnaðar.

Ákærði hefur fyrir dómi skýlaust játað að hafa framið þau brot sem honum eru gefið að sök í ákæru og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru

Samkvæmt sakavottorði hefur ákærði frá árinu 2000 hlotið sex dóma og þrisvar sinnum gengist undir viðurlög fyrir dómi og hjá lögreglu fyrir brot gegn umferðarlögum og lögum um ávana- og fíkniefni. Ákærði hlaut síðast dóm 9. desember 2009 fyrir margvísleg brot og var refsing ákveðin 210.000 króna sekt og sviptingu ökuréttar í 2 ár meðal annars vegna brots gegn 45. gr. a. umferðarlaga. Með broti sínu nú hefur ákærði í þriðja sinn gerst sekur um brot gegn 45 eða 45. gr. a. umferðarlaga.

Að virtum sakaferli ákærða og þeim brotum sem hann hefur verið sakfelldur fyrir þykir refsing hans hæfilega ákveðin fangelsi í 45 daga.

Þá þykir rétt, svo sem krafist er í ákæru og með vísan til 101. gr. og 102. gr. umferðarlaga nr. 50/1987, að svipta ákærða ökurétti ævilangt

Loks verður ákærði með vísan til. 1. mgr. 218. gr. laga nr. 88/2008 dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, G-kk-nf K-kk-nf K-kk-nf, sæti fangelsi í 45 daga.

Ákærði er sviptur ökurétti ævilangt.

Ákærði greiði 149.448 krónur í sakarkostnað

B-kk-nf B-kk-nf
S-169/2009

Mál þetta höfðaði Lögreglustjórinn á Akranesi með ákæru 18. júní 2009 á hendur ákærðu, J-kk-þgf Þ-kk-þgf E-kk-þgf, kt. ..., Brekkubraut 15 á Akranesi, og E-kk-þgf M-kk-þgf S-kk-þgf, kt. ..., Vesturgötu 127 á Akranesi. Málið var dómtekið 14. júlí 2009.

Í ákæruskjali segir að málið sé höfðað gegn ákærðu fyrir eftirtalin eignarspjöll með því að hafa „mánudagskvöldið 19. janúar 2009, við Hagaflöt 9, Akranesi, í félagi valdið skemmdum á bifreiðinni ZP-702, eign R-kvk-ef A-kvk-ef I-kvk-ef, og bifreiðinni VY-569, eign F-kvk-ef V-kvk-ef B. T-kvk-ef, ákærði J-kk-nf Þ-kk-nf, með því að hafa rispað með lykli vinstri hlið svo og þak bifreiðinnar VY-569 og á sama hátt rispað vinstri hlið bifreiðarinnar ZP-702, og ákærði E-kk-nf M-kk-nf, með því að hafa fjarlægt númeraplötur af fyrrgreindum bifreiðum.“ Er þetta talið varða við 1. mgr. 257. gr. almennra hegningarlaga nr. 19/1940, sbr. 135. gr. laga nr. 82/1988.

Þess er krafist að ákærðu verði dæmdir til refsingar og greiðslu alls sakarkostnaðar.

Þá var einnig tekin upp í ákæru einkaréttarkrafa F-kvk-ef V-kvk-ef B. T-kvk-ef á hendur ákærðu. Með úrskurði dómsins 14. júlí 2008 var þeirri kröfu vísað frá dómi.

Ákærðu hafa báðir fyrir dómi skýlaust játað að hafa framið þau brot sem þeim eru gefin að sök í ákæru og er játning þeirra beggja studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu báðir sakfelldir fyrir brotin sem réttilega eru færð til lagaákvæða í ákæru.

Við refsingu ákærðu er til þess að líta að þeir hafa báðir greiðlega gengist við brotum sínum. Hvorugur þeirra er með mál á sakaskrá sem hefur áhrif við ákvörðun refsignar.

Refsing ákærða E-kk-ef þykir hæfilega ákveðin 100.000 króna sekt til ríkissjóðs og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins..

Refsing ákærða J-kk-ef þykir hæfilega ákveðin 100.000 króna sekt til ríkissjóðs og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan .

D Ó M S O R Ð:

Ákærði, J-kk-nf Þ-kk-nf E-kk-nf, greiði 100.000 króna sekt til ríkissjóðs og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði, E-kk-nf M-kk-nf S-kk-nf, greiði 100.000 króna sekt til ríkissjóðs og komi átta daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf
S-222/2009

Mál þetta höfðaði sýslumaðurinn í Stykkishólmi með ákæru 21. september 2009 á hendur ákærða, L-kk-þgf Á-kk-þgf, kt. ..., Háarifi 83 í Snæfellsbæ. Málið var dómtekið 14. október 2009.

Í ákæruskjali segir að málið sé höfðað gegn ákærða fyrir þjófnað og umferðarlagabrot með því „að hafa að kvöldi sunnudagsins 2. nóvember 2008, ekið Mazda fólksbifreiðinni AM 243, sviptur ökurétti, að Reykjabyggð í Mosfellsbæ þar sem hann stal Yahama YZ 125 torfæruhjóli, en var stöðvaður af lögreglu áður en hann komst á brott með hjólið.“ Er þetta talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987 og 244. gr. almennra hegningarlaga nr. 19/1940, en til vara við sömu grein sbr. 20. gr. laganna.

Í ákæru er þess krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Að því gættu að lögregla hafði afskipti af ákærða þegar hann var að taka torfæruhjólið YZ 125 og koma því fyrir í bifreiðinni sem hann ók verður brotið talið varða við 244. gr., sbr. 20. gr. almennra hegningarlaga. Brot ákærða gegn umferðarlögum varðar við 1. mgr. 48. gr., sbr. 100. gr. laganna.

Samkvæmt sakavottorði hefur ákærði á árunum 2006 til 2008 hlotið tvo dóma og tvisvar sinnum gengist undir viðurlög með lögreglustjórasátt fyrir brot gegn, umferðarlögum og lögum um ávana- og fíkniefni. Við ákvörðun refsingar nú hefur áhrif lögreglustjórasátt frá 17. október 2006 þar sem ákærði gekkst undir greiðslu fésektar vegna aksturs sviptur ökurétti.

Að virtu broti ákærða þykir refsing hans hæfilega ákveðin 30 daga fangelsi, en rétt þykir að fresta fullnustu þeirrar refsingar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga. Jafnframt verður ákærði dæmdur til að greiða 100.000 króna sekt í ríkissjóð og komi 8 daga fangelsi í stað sektarinnar verði hún ekki greidd innan fjögurra vikna frá birtingu dómsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan

DÓMSORÐ:

Ákærði, L-kk-nf Á-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Ákærði greiði 100.000 króna sekt í ríkissjóð og komi 8 daga fangelsi í stað sektarinnar verði hún ekki greidd innan fjögurra vikna frá birtingu dómsins.

B-kk-nf B-kk-nf